સોમવારે વહેલી સવારે સ્કૂલે જતા માસુમ બાળક દેવના અપહરણની ઘટના બાદ મોરબીમાં કામ કરતા અમુક પરપ્રાંતીય શખ્સો મોરબીમાં ક્રાઇમરેટ વધારી રહ્યા હોવાનું ફલિત થઈ રહ્યું છે,ગત અઠવાડિયે મોરબીના બરફના કારખાનેદારના ઘરમાંથી ૩૧ લાખથી વધુની ચોરીની ઘટનામાં પણ પરપ્રાંતીય નેપાળી શખ્સોની ભૂમિકા બહાર આવી હતી અને આ અગાઉ એકલવાયુ જીવન ગાળતા લોહાણા વૃદ્ધની હત્યામાં પણ પરપ્રાંતીય નેપાળી શખ્સો જ કસુરવાન સાબિત થયા હતા ત્યારે અપહરણની આ ઘટના બાદ સ્થાનિક ગુન્હેગારો સાથે પરપ્રાંતિયોની ભાગીદારી આવનાર દિવસોમાં મોરબી માટે મોટો ખતરો બની શકે તેમ હોવાનું જણાઈ રહ્યું છે.